Diari Oficial de la Generalitat Valenciana


Sumari del DOGV 3185, del 17-02-1998 (1998/854)

ORDRE de 30 de gener de 1998, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General per a la Modernització del Regadiu de la Safor, I fase (València).
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3185

Data del DOGV
:   17-02-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/854


Data del document
:   30-01-1998

Organisme emissor
:   Conselleria d'Agricultura, Pesca i Alimentació

Tipus de document
:   Ordre

ORDRE de 30 de gener de 1998, de la Conselleria d'Agricultura, Pesca i Alimentació, per la qual s'aprova el Pla d'Obres d'Interès General per a la Modernització del Regadiu de la Safor, I fase (València). [1998/X854]
  
La Conselleria d'Agricultura, Pesca i Alimentació té, entre els seus objectius prioritaris, la modernització del regadiu de la Comunitat Valenciana. Això comporta la realització d'obres que milloren la gestió dels recursos hídrics, amb l'adequació de les infraestructures als sistemes de reg moderns.
  
Aquesta Conselleria ha redactat un pla d'obres que correspon, en una primera fase, als regadius dels termes municipals de Villalonga, Ador, la Font d'En Carròs i Palma de Gandía, a fi d'impulsar la tecnologia del reg localitzat i dotar-lo dels elements estructurals que permetran l'aprofitament dels recursos hídrics disponibles.
  
Les actuacions previstes són les necessàries per establir la regulació adequada per al manteniment d'un equilibri hídric entre necessitats i recursos disponibles, com també la implantació del reg localitzat i l'adequació de la xarxa viària a les necessitats actuals.
  
En virtut d'això, a proposta de la Direcció General de Regadius i Estructures Agràries, i en ús de les facultats que tinc atribuïdes,
  
ORDENE
  
Article 1
  
S'aprova el Pla d'Obres d'Interès General per a la Modernització del Regadiu de la Safor, I fase (València).
  
Article 2
  
D'acord amb l'article 62 de la Llei de Reforma i Desenvolupament Agrari, i amb els decrets 151/1990, de 17 de setembre; 169/1991, de 30 de setembre; 13/1995, de 10 de gener; i 39/1995, de 7 de març, del Consell de la Generalitat Valenciana, les obres de construcció d'embassaments i dipòsits de regulació, instal·lacions elevadores i grups de pressió amb les corresponents instal·lacions electromecàniques en sondatges i xarxes, assuts i preses del riu, xarxes o conduccions principals de reg, instal·lacions de filtratge, canonades, canonada i conduccions d'impulsió i interconnexió, línies elèctriques, centres de transformació i sistemes d'informatització, automatització i control, millora de l'equipament de sondatges i les seues instal·lacions electromecàniques, com també la millora i condicionament de camins rurals, queden classificades com d'Interès General, en el grup a) de l'article 61 de l'esmentada Llei de Reforma i Desenvolupament Agrari.
  
DISPOSICIONS FINALS
  
Primera
  
La Direcció General de Regadius i Estructures Agràries dictarà les normes complementàries per a la millor aplicació de tot allò que es disposa en aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 30 de gener de 1998
  
La consellera d'Agricultura, Pesca i Alimentació,